CELEX: C2007/297/88
Language: fi
Date: 2007-12-08 00:00:00
Title: Asia T-378/07: Kanne 2.10.2007 — CNH Global v. SMHV (punaista, mustaa ja harmaata traktoria esittävä kuviomerkki)

8.12.2007   
            
            
               FI
            
            
               Euroopan unionin virallinen lehti
            
            
               C 297/43
            
         Kanne 2.10.2007 — CNH Global v. SMHV (punaista, mustaa ja harmaata traktoria esittävä kuviomerkki)
   (Asia T-378/07)
   (2007/C 297/88)
   Oikeudenkäyntikieli: englanti
   Asianosaiset
   
      Kantaja: CNH Global NV (Amsterdam, Alankomaat) (edustajat: barrister M. Edenborough ja solicitor R. Harrison)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   Vaatimukset
   
               —
            
            
               Ensimmäisen valituslautakunnan asiassa N:o R 1642/2006-1 tekemä päätös on kumottava kokonaisuudessaan, ja
            
         
               —
            
            
               Sisämarkkinoiden harmonisointiviraston on korvattava kantajalle nyt esillä olevan kanteen nostamisesta aiheutuneet kulut.
            
         Oikeudelliset perusteet ja pääasialliset perustelut
   
      Haettu yhteisön tavaramerkki: Punaista, mustaa ja harmaata traktoria esittävä kuviomerkki luokkaan 12 kuuluvia tavaroita varten — hakemus N:o 3 944 139
   
      Tutkijan päätös: Hakemuksen hylkääminen.
   
      Valituslautakunnan ratkaisu: Valituksen hylkääminen.
   
      Kanneperusteet: Neuvoston asetuksen N:o 40/94 7 artiklan 1 kohdan b alakohdan ja 3 kohdan rikkominen, koska haettu kuviomerkki on tullut käytössä erottamiskykyiseksi.